HR
L 229/38
Službeni list Europske unije
18.9.2023.
(g) pružanjem savjeta i preporuka o dosljednoj provedbi ove Uredbe, olakšavanjem suradnje među državama članicama i razmjenom informacija o pitanjima povezanima s ovom Uredbom. 3.
Europski odbor za poluvodiče savjetuje Komisiju u pitanjima koja se tiču međunarodne suradnje u vezi s poluvodičima.
U tu svrhu može razmatrati stajališta dionika, uključujući stajališta Industrijskog saveza za procesore i poluvodičke tehnologije.
Europski odbor za poluvodiče periodično raspravlja o sljedećem i obavješćuje Komisiju o ishodu takvih rasprava: (a) kako poboljšati suradnju duž globalnog lanca vrijednosti poluvodiča između Unije i trećih zemalja, uzimajući u obzir postojeće međunarodne sporazume o suradnji s trećim zemljama; (b) koje bi treće zemlje mogle biti prioritetne za pojačanu međunarodnu suradnju u području poluvodiča, uzimajući u obzir: i.
komplementarnosti i međuovisnosti duž lanca opskrbe poluvodičima;
ii. učinak koji na opskrbu poluvodičima imaju trgovinske politike, carine, izvozna ograničenja, prepreke trgovini te učinak zatvaranja poduzeća, premještanja ili preuzimanja ključnih sudionika na tržištu Unije od strane subjekata s poslovnim nastanom u trećim zemljama na temelju javno dostupnih informacija; iii.
potencijalan doprinos sigurnosti opskrbe, uzimajući u obzir njihov proizvodni kapacitet poluvodiča, međuproizvoda i sirovina potrebnih za proizvodnju poluvodiča ili međuproizvoda; iv. postojeće sporazume o suradnji između te treće zemlje i Unije.
Ovim se stavkom ne dovode u pitanje ovlasti Europskog parlamenta i Vijeća u skladu s Ugovorima. 4.
Europski odbor za poluvodiče prema potrebi osigurava koordinaciju, suradnju i razmjenu informacija s relevantnim strukturama za odgovor na krizu i pripravnost na krizu uspostavljenima na temelju prava Unije.
Članak 29.
Ustroj Europskog odbora za poluvodiče 1.
Europski odbor za poluvodiče sastoji se od predstavnika svih država članica.
Predsjednik Europskog odbora za poluvodiče je predstavnik Komisije. 2.
Svaka država članica imenuje predstavnika na visokoj razini u Europski odbor za poluvodiče.
Ako je to relevantno u pogledu funkcije i stručnosti, država članica može imati više od jednog predstavnika u vezi s različitim zadaćama Europskog odbora za poluvodiče.
Svaki član Europskog odbora za poluvodiče ima zamjenika.
Samo države članice imaju pravo glasa.
Svaka država članica ima samo jedan glas bez obzira na broj predstavnika. 3.
Na prijedlog predsjednika i u dogovoru s njim Europski odbor za poluvodiče na prvom sastanku donosi svoj poslovnik.
4.
Predsjednik može osnovati stalne ili privremene podskupine za potrebe razmatranja određenih pitanja.
Prema potrebi, predsjednik poziva predstavničke organizacije lanca vrijednosti poluvodiča, uključujući Industrijski savez za procesore i poluvodičke tehnologije, sindikate te korisnike poluvodiča na razini Unije, da kao promatrači doprinesu radu takvih podskupina.
Za potrebe razmatranja posebnih aspekata strateških smjernica za tehnologiju i izvješćivanja Europskog odbora za poluvodiče o tome osniva se podskupina koja uključuje organizacije Unije za istraživanja i tehnologiju.